Številka: 3314-4/2011/99

Datum: 28.8.2019

# Zadeva: Zapisnik 38. seje sveta za promocijo kmetijskih in živilskih proizvodov

Datum seje: 17. 7. 2019 od 13:00 do 16:00

Kraj sestanka: Ministrstvo za kmetijstvo, gozdarstvo in prehrano, soba 533

Dunajska 22, Ljubljana

Prisotni člani sveta: mag. Anita Jakuš, dr. Bojan Pahor, Ana Le Marechal, Anton Jagodic, dr. Tatjana Zagorc, Anka Lipušček Miklavič, Danilo Potokar

Upravičeno odsotni: dr. Karmen Rodman

Prisotni ostali MKGP: ministrica dr. Aleksandra Pivec, Janja Kokolj-Prošek, Adrijana Bezeljak, dr. Darja Majkovič, mag. Štefi Videčnik, Vlasta Grašek, Marjan Cukrov

 Zunanji: Marjana Robavs - FUTURA DDB, Andraž Zorko - Valicon, Aleš Kravos –

 Računalniške storitve RRC

Dnevni red:

1. Sprejem dnevnega reda 38. seje, potrditev zapisnika in pregled sklepov 37. seje
2. Poročilo o izvedbi 3-letne kampanje Naša super hrana
	1. Predstavitev post buy analize
	2. Predstavitev doseganja ciljev kampanje Naša super hrana
	3. Seja odbora DZ za kmetijstvo na temo 3 ­– letne kampanje
	4. Razprava
3. Stanje na področju specifikacije za shemo izbrana kakovost za mleko, meso in sadje (notifikacije, povračilo stroškov certificiranja)
4. Predstavitev elektronske evidence zavezancev za plačilo prispevka
5. Priprave na izvedbo kampanje splošne promocije sheme EKO in izbrana kakovost
6. Informacije o načrtih za novo 3-letno kampanjo za mleko, meso in sadje
7. Razno

AD1 Sprejem dnevnega reda 38. seje, potrditev zapisnika in pregled sklepov 37. seje

Svet je potrdil zapisnik 37. seje in pregledal izpolnjevanje sklepov. Vsi sklepi so bili realizirani.

V povezavi s sklepom E se je svet seznanil z informacijami s strani info točk o najpogostejših vprašanjih in težavah, s katerimi so se soočale tekom začetka pobiranja prispevka za promocijo v sektorju sadja.

V povezavo s sklepom I je svet potrdil predlog delovne skupine za EKO, ki za vsak sektorski odbor po ZPKŽP predlaga po enega člana zveze društev ekoloških kmetij Slovenije (ZDEKS) in sicer:

mleko:  Čadej Karel

meso: Dominika Klavž

sadje: Pavlič Viktor

vrtnine:  Tilen Praprotnik, namestnica: Danica Pavlič

žita:  Maja Lamberger Khatib

oljke:  Vlado Munda Podmenik

grozdje, vino:  Klemen Mlečnik, namestnik: Simon Valenta

med:  Metelko Miha.

V povezavi s sklepom A je svet potrdil predlog MKGP o razširitvi sestave vseh sektorskih odborov po ZPKŽP s predstavnikom MKGP. MKGP imenuje svojo članico v vse sektorske odbore in sicer: Ano Le Marechal in namestnico Štefi Videčnik.

MKGP obvesti sektorske odbore o novih imenovanjih članov s strani ZDEKS in MKGP.

AD2 Poročilo o izvedbi 3-letne kampanje Naša super hrana

* 1. Predstavitev doseganja ciljev kampanje Naša super hrana

G. Zorko iz Valicona je predstavil rezultate doseganja zastavljenih ciljev kampanje, ki so bili izmerjeni znotraj redne letne raziskave med 28. 5. In 3. 6. 2019 v celotnem 3 - letnem programu promocije. Poudaril je, da je tudi nadalje pomembno skrbeti za kontinuirane promocijske aktivnosti, sicer bo za dosego že doseženih rezultatov potreben prevelik dodaten vložek.

* 1. Predstavitev post buy analize

Ga. Robavs iz Future DDB je predstavila post Buy analizo 3- letne kampanje Naša super hrana. Ministrica dr. Pivec se je zahvalila izvajalcem - Futuri DDB za 3-letno korektno sodelovanje. Svet je sklenil, da MKGP na naslednji seji predstavi zaključno finančno poročilo izvedbe 3-letne kampanje Naša super hrana.

* 1. Seja odbora DZ za kmetijstvo na temo 3 ­– letne kampanje

Ga. Le Marechal je predstavila informacijo s seje odbora za kmetijstvo v državnem zboru, na kateri so bili prisotni tudi predstavniki MKGP. Odbor je razpravljal na temo izvajanja promocije po ZPKŽP na MKGP. Svet se je seznanil s sprejetimi sklepi odbora in s poročilom MKGP na drugi sprejeti sklep Odbora za kmetijstvo.

AD3 Stanje na področju specifikacije za shemo izbrana kakovost za mleko, meso in sadje

 (notifikacije, povračilo stroškov certificiranja)

Ga. Kokolj Prošek je predstavila stanje na področju specifikacije za shemo kakovosti izbrana kakovost za mleko in sadje. Predstavljeni so bili odgovori z obrazložitvami, ki so bili poslani Evropski komisiji in so upoštevali podrobna mnenja in pripombe Komisije na specifikaciji za sektor mleka in sadja.

Svet se je seznanil s strategijo in sklepom MKGP o uporabi zgolj ene variacije znaka izbrana kakovost in sicer znaka izbrana kakovost Slovenija (IK-SLO) pri vseh sektorjih, kar velja tudi za sektor mesa (goveje, perutninsko in prašičje meso).

G. Potokar je informiral svet o pogajanjih in dogovorih med GIZ meso in prašičerejci v zvezi z vključitvijo sektorja prašičereje v shemo izbrana kakovost Slovenija. Ministrstvo je v nadaljevanju predstavilo pogovore, ki so potekali s sektorjem prašičereje. Svet se je seznanil z dogovorom časovnico in akcijskim načrtom za povečanje deleža slovenskih prašičev na najmanj 190.000, ki bo zagotavljal zadostno število v Sloveniji rojenih in rejenih živali, njihov vstop v certificiranje za shemo izbrana kakovost Slovenija in začetek promocije.

Svet se je seznanil, da se s spremembo specifikacije za meso obstoječa specifikacija za purane popravlja tako, da morajo biti vse živali, tudi purani rojeni v isti državi, torej v Sloveniji.

Svet se je seznanil z razlogi in se strinjal z napovedjo sektorja prašičereje in puranov, da prašičerejci in rejci puranov izstopijo iz promocije po Zakonu o promociji za naslednje triletno programsko obdobje 2020 – 2022, saj trenutno rejci ne izpolnjujejo pogojev po spremenjeni specifikaciji in zato ne morejo uporabljati zaščitnega znaka IK-SLO. Svet predlaga ministrstvu, da pozove sektorski odbor za meso, naj posreduje sklepe glede odločitve o vstopu prašičerejcev in rejcev puranov v sektorsko promocijo po ZPKŽP za naslednje triletno programsko obdobje 2020 – 2022 .

Svet se je tudi seznanil z informacijo glede povračila stroškov certificiranja.

AD4 Predstavitev elektronske evidence zavezancev za plačilo prispevka

Aleš Kravos, Računalniške storitve RRC je poročal o poteku del na projektu izgradnje elektronske evidence zavezancev za plačilo prispevka za promocijo po ZPKŽP. Elektronska evidenca se gradi v 4 fazah:

Faza 1: Analiza zahtev in izdelava dokumenta PZI

Faza 2: Razvoj in testiranje vzpostavljene Evidence o zavezancih

Faza 3: Avtomatizacija integracij in prenosi podatkov

Faza 4: Vzpostavitev produkcijskega delovanja evidence.

Faza 5: Vzdrževanje vzpostavljene Evidence.

AD5 Priprave na izvedbo kampanje splošne promocije sheme EKO in sheme izbrana kakovost

Ga. Le Marechal je informirala svet o načrtovani izvedbi kampanje splošne promocije za EKO in splošne promocije za shemo izbrana kakovost, ki se bo financirala iz proračuna RS. Izvajanje kampanje MKGP načrtuje za jesen 2019 in pomlad 2020. Pred tem je potrebno izvesti tri ločena javna naročila:

JN za pripravo komunikacijske strategije, media plana in CGP,

JN za produkcijo predlaganih orodij iz prvega JN,

JN za medijski zakup.

Svet je bil seznanjen, da je bil prvi poskus javnega naročila neuspešen, saj se ni nihče prijavil na poslano povpraševanje.

AD6 Informacije o načrtih za novo 3-letno kampanjo za mleko, meso in sadje

Ga. Le Marechal je razložila, da je zaradi postopkov notifikacije specifikacije MKGP začasno ustavilo sprejem vseh Uredb in Odredb glede vključitve sektorja mleka in mesa v Program promocije od 2019 do 2021. Svet je sprejel sklep, da se zaradi postopkov notifikacije specifikacije na EK sektorska promocija izvede za programsko obdobje 2020 do 2022.

Po mnenju MKGP je glede na premajhne kadrovske zmogljivosti Sektorja za promocijo kmetijskih in živilskih proizvodov na MKGP potrebno predvideti dovolj velik (vsaj 6 do 8 mesecev) časovni zamik med zaključkom enega programa promocije in začetkom drugega, da se lahko zagotovijo vsi delovni pogoji za uspešno izvedbo vseh potrebnih postopkov za zaključek projekta in začetek novega. MKGP bo tako pripravil predlog časovnice izvajanja programov promocije za uspešno izvedbo vseh postopkov.

MKGP je predstavil načrt, da se naj bi razpis za triletno obdobje 2020 do 2022 izvedel v prvi polovici leta 2020. Promocija za sektorje mleka, mesa in sadja pa se naj bi začela izvajati v drugi polovici leta 2020.

AD7 Razno

Predsednica sveta je predlagala, da MKGP na podlagi razprav na dosedanjih sejah sveta in ugotovitvah sektorjev pripravi izhodišča za razpravo o spremembi Zakona o promociji kmetijskih in živilskih proizvodov, saj so potrebne številne dopolnitve, ki se nanašajo tudi na ostale sektorje, ki še niso vstopili v promocijo.

Svet je odločil, da bo naslednja seja sveta okvirno v začetku oktobra 2019.

**Sklepi:**

1. Svet je sprejel dnevni red 38. seje in potrdil zapisnik 37. seje. Vsi sklepi so bili realizirani.
2. Svet se je seznanil z odzivi info točk o problemih ob začetku pobiranja prispevka za sektor sadje.
3. Svet je potrdil predlog delovne skupine za EKO o imenovanju članov Zveze društev ekoloških kmetij v sektorske odbore po ZPKŽP.
4. Svet je potrdil predlog imenovanja članice MKGP in njene namestnice v vse sektorske odbore po ZPKŽP.
5. MKGP obvesti sektorske odbore o novih imenovanjih članov s strani ZDEKS in MKGP.
6. Svet se je seznanil z rezultati doseganja zastavljenih ciljev 3-letne kampanje Naša super hrana.
7. Svet se je seznanil s post Buy analizo 3- letne kampanje Naša super hrana.
8. MKGP na naslednji seji predstavi zaključno finančno poročilo izvedbe 3-letne kampanje Naša super hrana.
9. Svet se je seznanil z informacijo s seje odbora za kmetijstvo v Državnem zboru na temo promocije, s sprejetimi sklepi ter poročilom na drugi sprejeti sklep Odbora za kmetijstvo.
10. Svet se je seznanil s stanjem na področju specifikacije za shemo kakovosti izbrana kakovost za mleko in sadje, ki sta bili poslani EK upoštevajoč njihova podrobna mnenja in pripombe.
11. Svet sprejme sklep, da se uporablja zgolj znak IK-SLO pri vseh sektorjih, kar velja tudi za sektor mesa – goveje, perutninsko in prašičje meso, ki jih zadeva zakon o promociji.
12. Svet predlaga ministrstvu, da pozove sektorski odbor za meso, naj posreduje sklepe glede odločitve o vstopu prašičerejcev in rejcev puranov v sektorsko promocijo po ZPKŽP za naslednje triletno programsko obdobje 2020 – 2022.
13. Svet se je seznanil z informacijo glede povračila stroškov certificiranja.
14. Svet se je seznanil s potekom dela na projektu izgradnje elektronske evidence zavezancev za plačilo prispevka za promocijo.
15. Svet se je seznanil s potekom priprav na izvedbo kampanje splošne promocije shem kakovosti EKO in sheme izbrana kakovost.
16. Svet je sprejel sklep, da se zaradi postopkov notifikacije specifikacije na EK sektorska promocija izvede za programsko obdobje 2020 do 2022.
17. Svet se seznani s predlogom MKGP, da je ob kadrovski zmogljivosti Sektorja za promocijo kmetijskih in živilskih proizvodov na MKGP potrebno predvideti dovolj velik (vsaj 6 do 8 mesecev) časovni zamik med zaključkom enega programa promocije in začetkom drugega, da se lahko zagotovijo vsi delovni pogoji za uspešno izvedbo vseh potrebnih postopkov za zaključek projekta in začetek novega.
18. Svet sprejme sklep, da MKGP pripravi predlog časovnice izvajanja programov promocije za uspešno izvedbo vseh postopkov.
19. MKGP pripravi izhodišča za razpravo o spremembi Zakona o promociji kmetijskih in živilskih proizvodov.
20. Naslednja seja sveta bo okvirno v začetku oktobra 2019.

Zapisala:

mag. Štefi Videčnik

sekretarka sveta mag. Anita Jakuš,

 predsednica sveta za promocijo kmetijskih

 in živilskih proizvodov